Христо Радевски
Лятото спи

chitanka.info

Застила сняг студен земята.

Къде е хубавото лято?

То уморено спи сега

дълбоко нейде под снега.

Но пролетта ще го събуди,

щом нейните ветрѝща луди

се понесат нашир и длъж,

щом гръмне гръм

и лисне дъжд.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.